CELEX: C2007/140/17
Language: lv
Date: 2007-06-23 00:00:00
Title: lieta C-162/07: Lūgums sniegt prejudiciālu nolēmumu — izteikts ar Corte suprema di cassazione (Itālija) 2007. gada 26. martā rīkojumu — Ampliscientifica Srl , Amplifin SpA / Ministero dell'Economia e delle Finanze , Agenzia delle Entrate

23.6.2007   
            
            
               LV
            
            
               Eiropas Savienības Oficiālais Vēstnesis
            
            
               C 140/10
            
         Lūgums sniegt prejudiciālu nolēmumu — izteikts ar Corte suprema di cassazione (Itālija) 2007. gada 26. martā rīkojumu — Ampliscientifica Srl, Amplifin SpA/Ministero dell'Economia e delle Finanze, Agenzia delle Entrate
   
   (lieta C-162/07)
   (2007/C 140/17)
   Tiesvedības valoda — itāļu
   Iesniedzējtiesa
   Corte suprema di cassazione
   Lietas dalībnieki pamata procesā
   
      Prasītāji: Ampliscientifica Srl, Amplifin SpA
   
   
      Atbildētāji: Ministero dell'Economia e delle Finanze, Agenzia delle Entrate
   
   Prejudiciālie jautājumi
   
               1)
            
            
               Vai Padomes 1977. gada 17. maija Direktīvas 77/388/EEK (1) 4. panta 4. punkta pēdējā daļa jāinterpretē tādā nozīmē, ka tā nav pietiekoši precīza tiesību norma un tādējādi tā atļauj dalībvalstīm attiecināt tajā paredzēto PVN tiesību regulējumu, ierobežojot to uz īpašām situācijām ar ekonomiskām, finansiālām vai juridiskām saitēm starp dažādiem subjektiem, vai arī šī tiesību norma ir pietiekoši precīza un līdz ar to, tiklīdz dalībvalstis nolemj pieņemt šo PVN regulējumu, tai ir jāpiemēro to uz visiem gadījumiem, kuros pastāv šajā tiesību normā uzskaitītās saites?
            
         
               2)
            
            
               Neskatoties uz atbildi uz pirmo jautājumu, vai laika ierobežojuma — tādā nozīmē, ka saitei bija jāpastāv nozīmīgu laika periodu — noteikšana kā priekšnosacījums, lai piemērotu attiecīgo regulējumu, nedodot attiecīgajiem subjektiem iespēju pierādīt, ka pastāv pamatots ekonomisks iemesls izveidot šo saiti, ir nesamērīgs ar direktīvas mērķiem un vajadzību nodrošināt saderību ar principu pret ļaunprātīgu tiesību izmantošanu? Vai arī šādu valsts tiesību regulējumu jebkurā gadījumā var uzskatīt par pretēju PVN neitralitātes principam?
            
         
      (1)  OV L 145, 1. lpp.